**"שֶׁיָּפה וְשׁוֹנה תְּהֵא הַשָּׁנָה, אֲשֶׁר מַתְחִילָה לָהּ הַיּוֹם"**

**גיל: כתה ה-ו**

**מטרות השיעור:**

* התלמיד יבחן את הקשר בין ההתחדשות בטבע בסתיו הארצישראלי ובין תחושת ההתחדשות שאנחנו מרגישים בתחילת השנה.
* התלמיד ילמד אילו ראשי שנים נהגו בתקופת המשנה ויבין מדוע קבעו חז"ל את ראש השנה דווקא בסתיו.
* התלמיד יברר אלו חידושים הוא מאחל לעצמו ולחברה הישראלית לשנה החדשה.

**מהלך השיעור**

1. **פתיח**: השיעור מתחיל בשירה של נעמי שמר המאפשר לילדים לצרף בקשה משלהם ולחוש בהתחדשות שבראש השנה.
2. **לימוד**: השיעור נע בין המשנה הדנה בראשי השנה השונים לבין השירים הדנים בהתחדשות בטבע בסתיו הארצישראלי ותחושת ההתחדשות שראש השנה מזמן לנו (ראו פירוט במבוא לשער זה).   
   חשוב לשוחח עם התלמידים על הקשר שבין הטבע שבחוץ והתחושות שהוא יוצר אצלנו, מדוע בעונות מסוימות נוצרת אצלנו תחושת התחדשות והאם לדעתם, זה השפיע על קביעת ראש השנה בתשרי.
3. **סיכום**: מגילת משאלות אישיות וכלליות לשנה החדשה.

שימו לב, השיעור מתחיל בפן אישי ונגמר בפן אישי מתוך רצון להוביל את התלמידים לחוש מעורבות ושייכות לנושא ולחברים בכתה. אל תוותרו על כך. כמו כן, חשוב לעמוד על כך שהתלמידים ימנעו מקלישאות, וינסו לנסח משאלות קונקרטיות לתחומים בהם הם מצפים להתחדש.

**רקע: הסבר למשנה**

בעבר היו נהוגות שיטות שונות לספירת השנים. המשנה (מסכת ראש השנה, פרק א משנה א) מונה אותן:

* **בְּאֶחָד בְּנִיסָן ראשׁ הַשָּנָה לַמְּלָכִים וְלָרְגָלִים:** ספירת שנות מלכותו של המלך מתחילה בניסן, הרגלים מתחילים בניסן: פסח, שבועות סוכות.
* **בְּאֶחָד בֶּאֱלוּל ראשׁ הַשָּׁנָה לְמַעֲשַר בְּהֵמָה:** סופרים את כל הבהמות שנולדו במשך השנה מאחד באלול עד אחד באלול ונותנים לכהן מעשר.
* **בְּאֶחָד בְּתִשְׁרֵי ראשׁ הַשָּׁנָה לַשָּׁנִים וְלַשְּׁמִטִּין וְלַיּוֹבְלוֹת, לַנְּטִיעָה וְלַיְרָקוֹת:** את השנים, (שנות השמיטה ושנות היובל) סופרים מאחד בתשרי. ראש השנה לנטיעות מיועד לספירת שנות הערלה של עצי הפרי, ראש השנה לירקות מיועד לספירת שנות המעשר. לכל התחומים החקלאיים הללו נספרות השנים מהאחד בתשרי.   
  באתר 'דעת' תוכלו למצוא הסבר והרחבה למשנה ושעור שתוכלו להיעזר בו במידה ותרצו להרחיב בלימוד המשנה לתלמידים. <http://www.daat.ac.il/daat/gola/hodesh/hodesh2.htm>

**מצורפים קישורים לשירים, עקב זכויות יוצרים שלא מאפשרים כתיבת השיר המלא במערך השיעור:**

**שיפה ושונה מאת נעמי שמר**

<http://shironet.mako.co.il/artist?type=lyrics&lang=1&prfid=806&wrkid=5890>

**החצב** / מירה מאיר

<http://www.chagim.org.il/ListPages.aspx?catid=75#החצב / מירה מאיר>

**סוֹף הקיץ**/חיה ורד: <http://shironet.mako.co.il/artist?type=lyrics&lang=1&prfid=387&wrkid=2370>

**דף לימוד: שֶׁיָּפָה וְשׁוֹנָה** **תְּהֵא הַשָּׁנָה, אֲשֶׁר מַתְחִילָה לָהּ הַיּוֹם**

**פתיח:** הקשיבו לשירה של נעמי שמר

**בְּרֹאשׁ הַשָּׁנָה נָעֳמִי שׁמר**

**בְּרֹאשׁ הַשָּׁנָה, בְּרֹאשׁ הַשָּׁנָה,**

**לִבֵּנוּ עָנָה בִּתְפִלָּה נוֹשָׁנָה,**

**שֶׁיָּפֶה וְשׁוֹנֶה תְּהֵא הַשָּׁנָה,**

**אֲשֶׁר מַתְחִילָה לָהּ הַיּוֹם.**

**קישור לשיר: שיפה ושונה מאת נעמי שמר**

<http://shironet.mako.co.il/artist?type=lyrics&lang=1&prfid=806&wrkid=5890>

**משימה:** הוסיפו שורה משלכם: בראש השנה בראש השנה...

**לימוד: מתי מתחילה השנה?**

1. **עיינו במשנה:**

אַרְבָּעָה רָאשֵׁי שָׁנִים הֵם:   
בְּאֶחָד בְּנִיסָן ראשׁ הַשָּנָה לַמְּלָכִים וְלָרְגָלִים   
בְּאֶחָד בֶּאֱלוּל ראשׁ הַשָּׁנָה לְמַעֲשַר בְּהֵמָה   
רַבִּי אֶלְעָזָר וְרַבִּי שִׁמְעוֹן אוֹמְרִים:   
בְּאֶחָד בְּתִשְׁרֵי ראשׁ הַשָּׁנָה לַשָּׁנִים וְלַשְּׁמִטִּין וְלַיּוֹבְלוֹת, לַנְּטִיעָה וְלַיְרָקוֹת   
בְּאֶחָד בִּשְׁבָט ראשׁ הַשָּׁנָה לָאִילָן.

משנה, מסכת ראש השנה, פרק א, משנה א

1. הסבירו מה פרוש 'ראשי שנים' במשנה.
2. לאילו תחומים משמש האחד בתשרי כראש השנה?
3. ראש השנה בתשרי נקבע לפי השנה החקלאית. נמקו זאת מהמשנה.
4. מדוע לדעתכם, נבחר דווקא ראש שנה זה לשנים.
5. באיזה ראש השנה הייתם בוחרים להתחיל את השנה? הסבירו מדוע.
6. לפניכם שני שירים העוסקים בסוף הקיץ תחילת הסתיו. לימדו אותם בחברותות בעזרת השאלות המצורפות.

|  |  |
| --- | --- |
| **החצב** / מירה מאיר  בְּצִדֵּי הַשְּׁבִילִים בִּשְׂדוֹתֵינוּ  נִשְׁלָפוֹת חַרְבוֹת הֶחָצב  ורוּחוֹתמְנַשְּׁבוֹת בְּבֵיתֵנוּ  לוֹחֲשׁוֹת עַל אָזְנִי שֶׁכְּבָר סְתָו  **קישור לשיר החצב** / מירה מאיר  <http://www.chagim.org.il/ListPages.aspx?catid=75#החצב / מירה מאיר> | **סוֹף הקיץ**/חיה ורד  כְּבָר הַקַּיִץ חָלַף  כְּבָר טָסִים מֵעָלָיו  בַּרְבּוּרֵי הֶעָנָן בְּשַׁרְשֶׁרֶת  כְּבָר קָמַשׁ הַדַּרְדַּר  וְעַמּוּד הַמָּטָר  מֵעֵבֶר לָאֹפֶק נִצַּב.  **קישור לשיר סוֹף הקיץ**/חיה ורד: <http://shironet.mako.co.il/artist?type=lyrics&lang=1&prfid=387&wrkid=2370> |

* במה השירים מחזקים את המשנה ותומכים בה לקביעת ראש השנה בתשרי כראש השנה שלנו?
* למה מצפה איש האדמה בראשית השנה ומי מה הוא חושש?
* איך קשורות הציפיות והחששות להתחלה חדשה?
* האם תחושה זאת קיימת אצל כולנו בראשית השנה למרות שאנחנו לא חקלאים?
* מה תבקשו אתם לשנה החדשה?

1. **משימת סיכום בחברותות**

הכינו 'מגילת משאלות לשנה החדשה' ותלו את המגילות שהכנתם בכתה.

* **מתוך החוברת תחל שנה וברכותיה: שיעורים לימי אלול ותשרי**